I [[1772]] vendte han tilbage og blev nu, i besiddelse af magthavernes gunst, der om muligt i endnu højere grad blev ham til del fra det øjeblik, [[Frederik 6.|kronprinsen]] selv overtog regeringsstyret, efterhånden en af landets mest betroede mænd, der forholdsvis hurtig rykkede op i de forreste poster og beklædtes med de højeste udmærkelsestegn. Han blev således i 1772 [[kammerherre]], i [[1774]] [[oberst]], [[Naturalisation|naturaliseret]] som [[Adel i Danmark|dansk adelsmand]] i [[1776]], i [[1784]] chef for Holstenske Regiment Ryttere, [[generalmajor]] i [[1787]], kommanderede rytterbrigaden i [[Tyttebærkrigen|det norske felttog]] i [[1788]], blev i [[1792]] [[Dannebrogordenen|hvid ridder]] og i [[1799]] [[generalløjtnant]]. I [[1801]] blev han kavaleriinspektør, i hvilken egenskab han meget bidrog til at sætte rytteriet i den fortrinlige stand, der senere opvakte de franskes beundring, kommanderede desuden et reservekorps i [[Hertugdømmet Holsten|Holsten]] i 1801, rytteriet under troppekoncentrationen sammesteds i [[1803]], 2. division i [[1805]]-[[1806|06]], reservehæren i [[1807]] og blev til belønning, fordi han under denne sidste kommando havde ''"udført alt med saa megen Konduite, Troskab og Bestemthed til Hs. M. Kongens Tilfredshed"'', i [[1808]] udnævnt til [[general]] og i 1809 til [[Elefantordenen|Ridder af Elefanten]].
Personbillede_savnes Titler Samfund Historie